છેલ્લે કોંગ્રેસના સિનિયર નેતા ચીમનલાલ નગીનદાસ શાહે જણાવ્યું કે, ‘મ્યુનિસિપાલિટી વર્ષોથી કેટલીક વિશિષ્ટ સેવા આપી રહ્યું છે. સિટી બસ એ માત્ર ખાધ કરે છે એ માટે તેનું તંત્ર છોડી દેવું તે વ્યાજબી નથી. આપણને સસ્તી વ્યાજબી અને લાંબા ગાળાની વધુ લોન મળે તે માટે પ્રયત્નો કરવા જોઈએ. ૧૯૭૬-૭૭માં અંદાજે રૂપિયા ૧.૨૦ કરોડનું નુકશાન થવાનું હોય તો પણ આપણા કાબૂ બહારના સંજોગોના પરિણામે છે. આ નુકશાન ઘટાડવા આપણે પ્રયત્ન કરવા જઈએ. બસ સેવા બંધ કરીશું તો કામદારો, નોકરિયાત વર્ગ, વિદ્યાર્થીઓ વગેરેને કોણ સેવા આપશે? માટે આ દરખાસ્ત પાછી ખેંચી લેવી જોઈએ.' અને અંતે દરખાસ્ત પાછી ખેંચી લેવાઈ હતી. .